Broj: 07-03-45-54257/24

Sarajevo, 24.12.2024. godine

**P O Z I V**

**za prijavu projekata radi uvrštavanja u Kalendar poslovnih događaja i aktivnosti od značaja za privredu Kantona Sarajevo u 2025. godini**

**I PREDMET**

Ministarstvo privrede Kantona Sarajevo sačinit će Kalendar poslovnih događaja i aktivnosti od značaja za privredu Kantona Sarajevo u 2025. godini. U skladu sa navedenim, Ministarstvo privrede raspisuje poziv za prijavu projekata poslovnih događaja i aktivnosti koji za cilj imaju unapređenje i promociju privrednih aktivnosti u Kantonu Sarajevo. Prijavljeni projekti će biti analizirani od strane stručne komisije Ministarstva privrede Kantona Sarajevo i oni koji ispunjavaju kriterije i budu ocijenjeni kao značajni za privredu Kantona Sarajevo bit će uvršteni u zvanični kalendar poslovnih događaja i aktivnosti Ministarstva privrede Kantona Sarajevo za 2025. godinu.

**II CILJ**

Cilj poziva je pružiti dodatnu podršku prepoznatim projektima uvrštavanjem u kalendar poslovnih događaja i aktivnosti od značaja za privredu Kantona Sarajevo i distribuciju istog svim ključnim institucijama, privrednicima, medijima i drugim relevantnim akterima. Na ovaj način kalendar poslovnih događaja Ministarstva privrede Kantona Sarajevo predstavlja:

1. **Jedinstveno mjesto za promociju** ključnih privrednih aktivnosti u Kantonu Sarajevo
2. **Sredstvo dodatne vidljivosti i prepoznatljivosti** svih projekata uvrštenih u kalendar, kroz dijeljenje informacija s medijima, poslovnom zajednicom i ključnim zainteresovanim stranama
3. **Platforma za povezivanje** organizatora i aktera iz različitih sektora, s ciljem jačanja saradnje i razmjene ideja

**III USLOVI**

**Pravo na prijavu imaju** pravna lica koja su organizatori poslovnih sajmova, manifestacija, konferencija, radionica i drugih privrednih događaja.

**Prijavljeni projekti trebaju ispunjavati sljedeće uslove:**

1. Iz projekta mora biti jasno vidljivo da isti doprinosi razvoju i unapređenju privrednih aktivnosti u Kantonu Sarajevo
2. Da su projektom planirane aktivnosti koje uključuju lokalne ili međunarodne učesnike, da ima potencijal za povezivanje privrednih subjekata ili druge inovativne inicijative za promociju privrede u Kantonu Sarajevu

**IV KRITERIJI ZA UVRŠTAVANJE PROJEKTA U KALENDAR**

Pri ocjeni pristiglih projekata, stručna komisija Ministarstva privrede Kantona Sarajevo koristit će sljedeće kriterije:

1. **Relevantan doprinos privredi** (Projekat jasno doprinosi razvoju, promociji ili povezivanju privrednih subjekata u Kantonu Sarajevo)
2. **Inovativnost i originalnost (**Projekat uključuje inovativne ideje, nove pristupe ili jedinstvene modele promocije privrede)
3. **Dostižnost i jasnoća ciljeva (**Ciljevi projekta su konkretni, ostvarivi i usmjereni na promociju privrednih aktivnosti)
4. **Potencijal za umrežavanje i saradnju (**Projekat ima potencijal za povezivanje privrednih subjekata, institucija, organizacija i drugih relevantnih aktera)
5. **Ciljna publika i obuhvat** (Projekat uključuje širu poslovnu zajednicu, lokalne ili međunarodne partnere, te doprinosi promociji Kantona Sarajevo kao poslovne destinacije)
6. **Održivost i mogućnost realizacije** (Projekat ima realan plan realizacije i dovoljno resursa da se uspješno sprovede ili brend u poslovnoj zajednici označen kao afirmisan)
7. **Promotivni potencijal (**Projekat ima potencijal da značajno poveća vidljivost i prepoznatljivost privrednih aktivnosti Kantona Sarajevo, kako u lokalnom tako i u međunarodnom kontekstu)

Na osnovu navedenih kriterija, komisija će procijeniti koji projekti će biti uvršteni u Kalendar poslovnih događaja i aktivnosti od značaja za privredu Kantona Sarajevo u 2025. godini.

**V NAČIN PRIJAVE PROJEKTA**

Prijava projekta se vrši putem online prijavnog formulara dostupnog na linku: <https://forms.office.com/e/6WLVQ5jXDw>. Formular sadrži osnovne podatke o podnosiocu, detaljan opis projekta, planirane aktivnosti i očekivane rezultate.

**VI ROK ZA PRIJAVU PROJEKTA**

Prijave projekata u fazi prije sačinjavanja Kalendara poslovnih događaja i aktivnosti od značaja za privredu Kantona Sarajevo u 2025. godini, mogu se dostaviti najkasnije do 31.01.2025. godine.

Ministarstvo privrede Kantona Sarajevo zadržava pravo periodičnog ažuriranja Kalendara nakon njegovog sačinjavanja.

 **M I N I S T A R**

  **Zlatko Mijatović**